CELEX: 62015TN0636
Language: fi
Date: 2015-11-13 00:00:00
Title: Asia T-636/15: Kanne 13.11.2015 – Infratel Italia ym. v. komissio

18.1.2016   
            
            
               FI
            
            
               Euroopan unionin virallinen lehti
            
            
               C 16/49
            
         Kanne 13.11.2015 – Infratel Italia ym. v. komissio
   (Asia T-636/15)
   (2016/C 016/59)
   Oikeudenkäyntikieli: italia
   
      Asianosaiset
   
   
      Kantajat: Infrastrutture e telecomunicazioni per l’Italia SpA (Infratel Italia SpA) (Rooma, Italia), Ericsson telecomunicazioni SpA (Rooma), Italdata SpA (Avellino, Italia), Linea Com Srl (Cremona, Italia) (edustajat: asianajajat G. M. Roberti, I. Perego, M. S. Serpone ja M. Serpone)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksen kokonaan tai osittain
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanne koskee päätöstä, joka sisältyy 28.8.2015 päivättyyn Euroopan komission kirjeeseen (Ref. Ares[2015]3551496), Termination of grant agreement 621078 project VIRGO.
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäinen kanneperuste, joka perustuu puolustautumisoikeuksien ja hyvän hallinnon periaatteen loukkaamiseen ja perusoikeuskirjan 41 ja 48 artiklan, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta annetun asetuksen (EU/Euratom) N:o 966/2012 (EYVL L 298, s. 1) 135 artiklan, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 29.10.2012 annetun komission delegoidun asetuksen (EU) N:o 1268/2012 (EYVL L 362, s. 1) 208 artiklan ja perusteluvelvollisuuden rikkomiseen.
               
                           —
                        
                        
                           Komissio ei ole kuullut kantajia ennen kuin se teki päätöksen, jolla se lakkautti tukisopimuksen ja määräsi, että ennakkorahoituksena saadut määrät oli palautettava takaisin. Kantajien mukaan komissio on loukannut niiden puolustautumisoikeuksia ja rikkonut asetuksen N:o 966/2012 135 artiklaa, asetuksen N:o 1268/2012 208 artiklaa ja perusoikeuskirjan 41 ja 48 artiklaa. Lisäksi komissio on perustanut päätöksen pelkästään ulkopuolisten asiantuntijoiden arvioihin, ja se on viitannut näihin arvioihin lisäämättä päätökseen itsenäisiä perusteluja. Tästä syystä komissio on niiden mukaan loukannut hyvän hallinnon periaatetta ja rikkonut velvollisuutta toimittaa asianmukaiset perustelut.
                        
                     
         
               2)
            
            
               Toinen kanneperuste, joka perustuu arviointivirheisiin ja perusteluvelvollisuuden, syrjintäkiellon periaatteen sekä asetuksen N:o 966/2012 135 artiklan ja asetuksen N:o 1268/2012 208 artiklan rikkomiseen.
               
                           —
                        
                        
                           Komission ja sen ulkopuolisten asiantuntijoiden arviot, joihin päätös perustuu, on tehty tosiseikkoja ja oikeudellisia seikkoja koskevien virheellisten arviointien seurauksena, eikä niitä ole tuettu johdonmukaisin ja asianmukaisin perustein. Lisäksi komissio on kantajien mukaan rikkonut asetuksen N:o 966/2012 135 artiklan 3 ja 4 kohtaa.
                        
                     
         
               3)
            
            
               Kolmas kanneperuste, joka perustuu arviointivirheisiin ja suhteellisuusperiaatteen ja hyvän hallinnon periaatteen loukkaamiseen sekä perusteluvelvollisuuden, asetuksen N:o 966/2012 135 artiklan ja asetuksen N:o 1268/2012 208 artiklan sekä Guide to Financial Issues relating to ICT PSP Grant Agreement -nimisen asiakirjan rikkomiseen.
               
                           —
                        
                        
                           Kantajien mukaan komissio ei ole arvioinut asianmukaisesti hankkeen yksittäisten tulosten erilaista merkitystä ja se on siten loukannut hyvän hallinnon periaatetta sekä Guide to Financial Issues relating to ICT PSP Grant Agreement -nimisessä asiakirjassa vahvistettuja sääntöjä. Komissio ei ole myöskään toimittanut tätä koskevia erityisiä ja asianmukaisia perusteluja.
                        
                     
         
               4)
            
            
               Neljäs kanneperuste, joka perustuu asetuksen N:o 966/2012 135 artiklan ja asetuksen N:o 1268/2012 208 artiklan, suhteellisuusperiaatteen ja perusteluvelvollisuuden rikkomiseen.
               
                           —
                        
                        
                           Kantajien mukaan komissio on määrännyt palautettavaksi ennakkorahoituksen koko määrän ottamatta asianmukaisesti huomioon hankkeen merkitystä unionin politiikoille ja konsortion toteuttaman työn jälleenkäyttömahdollisuutta. Tällä tavalla toimiessaan komissio on rikkonut asetuksen N:o 966/2012 135 artiklaa ja asetuksen N:o 1268/2012 208 artiklaa ja loukannut suhteellisuusperiaatetta.